*Tämä artikkeli käsittelee Richard C. Sarafianin ohjaamaa elokuvaa. Samannimisestä televisioelokuvasta on eri artikkeli.*
Elokuvan suomalaisjuliste
**Nasta laudassa** (*Vanishing Point*) on yhdysvaltalainen vuonna 1971 ensi-iltansa saanut elokuva. Elokuvan ohjasi Richard C. Sarafian G. Cabrera Infanten käsikirjoituksesta. Elokuvan pääosassa on Barry Newman ja tärkeimmissä sivurooleissa ovat Cleavon Little, Dean Jagger, Gilda Texter, Paul Koslo ja Victoria Medlin.

Elokuva on road movie, joka rakentuu entisen kilpa-ajajan ja poliisin Kowalskin (Newman) tekemälle autonsiirtomatkalle. Kowalski lupaa kuljettaa viritetyn Dodge Challengerin Denverin kaupungista San Franciscoon 16 tunnissa (matkaa kaupunkien välillä noin 1 600 km tietä pitkin). Hänestä muodostuu matkan aikana kulttihahmo ja toisaalta poliisin tavoittelema kohde. Erityisesti Cleavon Littlen näyttelemä radio-dj rohkaisee häntä ja pyrkii auttamaan poliisin sulkujen välttämisessä. Elokuvan loppu on moniselitteinen ja elokuvaa on pidetty esimerkkinä eksistentialismista.*kenen mukaan?*

Elokuvasta on kaksi versiota. Pitemmässä versiossa Kowalski ottaa elokuvan loppupuolella kyytiin salaperäisen liftarin (Charlotte Rampling). Kowalski saa häneltä marihuanaa, vaikka on siitä aiemmissa kohtauksissa kieltäytynyt. Hän pysähtyy kun olo alkaa tuntua sekavalta. Liftari sanoo, että on odottanut Kowalskia, "kaikkialla ja aikojen alusta". Kun Kowalski herää aamulla, nainen on kadonnut jäljettömiin. Barry Newmanin haastattelujen ja ohjaajan kommentin mukaan liftari oli vertauskuvallinen kuolemaa edustava hahmo. Kohtaus poistettiin lopullisesta Yhdysvalloissa esitetystä versiosta, jolloin elokuvan pituus lyheni 105 minuutista 98 minuttiin. Newmanin mielestä kohtaus antaa elokuvalla "vertauskuvallista nostetta" mutta studio pelkäsi ettei yleisö ymmärrä. Suomessa on esitetty lyhyempää versiota.

Näyttelijät
-----------

|  |  |  |
| --- | --- | --- |
|  Barry Newman  | … |  Kowalski
  |
|  Cleavon Little  | … |  Super Soul
  |
|  Dean Jagger  | … |  käärmeidenkerääjä
  |
|  Victoria Medlin  | … |  Vera Thornton
  |
|  Karl Swenson  | … |  Sandy McKees (Argo's Car Delivery Servicen työntekijä)
  |
|  Lee Weaver  | … |  Jake (huumekauppias Denverissä)
  |
|  John Amos  | … |  Super Soulin apulainen
  |
|  Tom Reese  | … |  sheriffi
  |
|  Paul Koslo  | … |  Charlie (nuori poliisi Nevadassa)
  |
|  Robert Donner  | … |  Collins (vanhempi poliisi Nevadassa)
  |
|  Owen Bush  | … |  yhteysvirkailija
  |
|  Bill Drake  | … |  KLZ-FM:n toimittaja
  |
|  Severn Darden  | … |  pastori J. 'Jessie' Hovah
  |
|  Delaney Bramlett  | … |  J. Hovah'n laulaja
  |
|  Bonnie Bramlett  | … |  J. Hovah'n laulaja
  |
|  Bekka Bramlett  | … |  J. Hovah'n lapsi
  |
|  Rita Coolidge  | … |  J. Hovah'n laulaja
  |
|  Patrice Holloway  | … |  J. Hovah'n laulaja
  |
|  David Gates  | … |  J. Hovah'n pianonsoittaja
  |
|  Anthony James  | … |  miesliftari 1 (etupenkki)
  |
|  Arthur Malet  | … |  miesliftari 2 (takapenkki)
  |
|  Timothy Scott  | … |  Angel
  |
|  Gilda Texter  | … |  alaston moottoripyörällä ajava nainen
  |
|  Charlotte Rampling  | … |  naisliftari
  |

Aiheesta muualla
----------------

* Meisalmi, Esa: Vanishing Point. Elitisti, 7.2.2011.

Lähteet
-------

1. ↑  *VideoHound's Golden Movie Retriever 1994*, Visible Ink Press, ISBN 0-8103-9131-7
2. ↑  Wheeler Winston Dixon: Missing in Action: The Lost Version of Vanishing Point. Film International 3.3.2014
3. ↑  *Nasta laudassa* Elonet.